Отчетен доклад за 2021г.

Уважаеми Членове на НЧ,,Зора-1872г”с.Ичера

От името на читалищното настоятелство да Ви поздравявам с добре дошли на отчетното ни събрание за изминалата 2021г.

Искам да благодаря на всички,които се отзоваха на нашата покана.

Измина 1 година от отчетното събрание на читалището ни.Ето,че отново дойде момента в който читалищно настоятелство и проверителна комисия да дадат отчет за извършената дейност и пропуските,допуснати през изминалата 2021 година.

През отчетния период бяха извършени много дейности за популяризиране на читалището ни като културна единица.

Традиционно бяха проведени няколко акции на тема,,Дари книга” които спомогнаха за увеличаване на книжния ни фонд с................. книги.Благодарим на всички дарители.Поради ограничените средства това е единствения начин да си набавяме книги.Съвместно с кметството и пенсионерския клуб се проведе1 екскурзия до различни кътчета на страната.Посетихме гр.В.Търново,Килифаревски манастир,Преображенски манастир,Хотнишки водопади,Крушунски водопади,Пгр.Плевен,гр.Ловеч и гр.Трявна . Обявен бе конкурс за литературна творба на тема,,Ичера-минало,настояще,бъдеще” 2021г.в който участваха 48 творби на автори от цяла Б-я,които са идвали тук и са останали впечатлени от нашето малко,но прекрасно селце..Проведе се конкурс за рисунка ,в който взеха участие 20 деца и възрастни.След конкурса децата изрисуваха площада с тебешири по случай традиционният събор на селото.По случай Димитровден бе издадена книга със заглавие,,Завинаги в сърцето”чсат 4,в която са публикувани всички литературни творби и снимки от проведените мероприятия през 2021г.Всички национални празници бяха почетени подобаващо с тържествени слова и преклонение пред паметната плоча.

Преустановиха се събиранията и традицията се наруши всеки четвъртък от седмицата да се организират събирания на членовете на пенсионерския клуб.Всичко това се дължи на епидемиологичната обстановка в страната.Всички ние сме хора в златна възраст и трябва отговорно един други да се пазим.Трябва да вярваме,че и това ще мине и отново читалището ще бъде огласено от ичеренски песни и смях на членовете на пенсионерският клуб.Господ да ни пази .

Цяло лято читалището е пълно с деца за които сме осигурили задължителната литература за лятно четене от 1 до 12 клас и радващото е,че все повече деца проявяват интерес към четенето на книги.Освен това интерес проявяват и към 4-те компютъра на които има записани разнообразни игри и информация.На по-малките любимото занимание е да рисуват и оцветяват картинки.Децата продължават традицията на клуб,,Млад природозащитник”и се грижат за поддържането на площада и чистотата на чешмите Коловца и Смининка.На тези,които гледат скептично към нашата работа ще кажа,че все повече хора проявяват интерес към нашата работа.Вратите на читалището са широко отворени за всички и ще се радваме ако повече хора проявят интерес и се включат в редиците ни.Още повече ,че музейната ни експозиция впечатлява всички гости на селото ни.Всички посетители са удивени как такова малко селце има такова голямо желание да съхрани културата и историята си за бъдните поколения.

Работа на читалищното настоятелство:

ЧН с председател Велин Белчев,Йордан Бойчев и Димитър Рачев бяха неотлъчно до мен.Никога не са отказали да отделят от времето си за да помогнат.Благодаря на всички,които дариха книги на библиотеката.Благодаря на Кметството на с.Ичера в лицето на Ив.Кортезова,която е неотлъчно до нас.Благодаря на всички вас,че сте помогнали кой с каквото може за да бъде читалището ни такова,каквото е.

Пандемията от Ковит 19 се отрази негативно на всички.Намаляха всички мероприятия,въведоха се забрани и всички живеем в страх и ужас от страшната болест.Да се надяваме,че тази година здравната обстановка ще се успокои и дейността на читалището ще се увеличи.А и да не забравяме,че тази година ни предстои госям празник-150 години НЧ,,Зора-1872г”Това трябва да се отбележи с много и разнообразни културни мероприятия.

Сега ви моля,като членове на това читалище да оцените нашата работа за изминалата 2021г.и да ни помогнете с предложения за нови по-интересни мероприятия и развлечения за вас и гостите на нашата красива Ичера,която все повече се оформя като предпочитана туристическа дестинация. Длъжни сме кой с каквото може да съхраним това прекрасно кътче за идните поколения.

Благодаря за вниманието